Pero anque podemos sorrayar dalgún éxitu nesi campu cultural, tolo contrario podemos dicir del campu políticu, onde abúltanos que nos fai más falta que nunca reflexón y autocrítica al rodiu de los oxetivos y estratexes que vienen emplegándose  apocayá. Con too y con ello, ensin ser pesimistes, creemos que n'Asturies tien futuru un espaciu políticu unitariu d'esquierda soberanista y qu'esi llugar común de los que queremos da-y otra traza a esti país pasa por entamar la casa pelos cimientos, per salir a la cai y presentase ensin complexos pero con un mensaxe claru y argumentáu, que llegue a la sociedá y dea solución a los problemes d'Asturies.